CELEX: 62015CN0399
Language: fi
Date: 2015-07-23 00:00:00
Title: Asia C-399/15: Valitus, jonka Vichy Catalán, S.A. on tehnyt 23.7.2015 unionin yleisen tuomioistuimen (kolmas jaosto) asiassa T-302/15, Vichy Catalán v. SMHV – Hijos de Rivera (Fuente Estrella), 25.6.2015 antamasta määräyksestä

7.12.2015   
            
            
               FI
            
            
               Euroopan unionin virallinen lehti
            
            
               C 406/13
            
         Valitus, jonka Vichy Catalán, S.A. on tehnyt 23.7.2015 unionin yleisen tuomioistuimen (kolmas jaosto) asiassa T-302/15, Vichy Catalán v. SMHV – Hijos de Rivera (Fuente Estrella), 25.6.2015 antamasta määräyksestä
   (Asia C-399/15)
   (2015/C 406/14)
   Oikeudenkäyntikieli: espanja
   
      Asianosaiset
   
   
      Valittaja: Vichy Catalán, S.A. (edustaja: abogado R. Bercovitz Álvarez)
   
      Muut osapuolet: sisämarkkinoiden harmonisointivirasto (tavaramerkit ja mallit) (SMHV) ja Hijos de Rivera (Fuente Estrella)
   
      Vaatimukset
   
   
               —
            
            
               valituksenalainen määräys on kumottava ja korvattava ratkaisulla, jolla hyväksytään valittajan unionin yleisen tuomioistuimen asiassa T-302/15 esittämä vaatimus
            
         
               —
            
            
               valituksenalaista määräystä puolustavat osapuolet on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Unionin yleisen tuomioistuimen (kolmas jaosto) antama määräys, jolla hylätään esitetty vaatimus, on oikeudenvastainen seuraavista syistä:
   
               1.
            
            
               Unionin tuomioistuimen perussäännön 45 artiklaa (määräaika ei pääty, jos arvaamaton seikka tai ylivoiminen este voidaan osoittaa) rikottiin kahdesta syystä:
               
                           a.
                        
                        
                           Tuomio annettiin ilman, että valittajalle olisi annettu aikaa osoittaa arvaamattoman seikan tai ylivoimaisen esteen olemassaolo, sillä tämä viivästytti kanteen paperiversion lähettämistä. Tästä syystä valittajalla ei ollut mahdollisuuksia puolustautua.
                        
                     
                           b.
                        
                        
                           Käsiteltävässä tapauksessa on olemassa ylivoimaisia seikkoja.
                        
                     
         
               2.
            
            
               Työjärjestyksen 43 artiklan 6 kohtaa tulkittiin virheellisesti.
            
         
               3.
            
            
               Uusia, 1.7.2015 voimaan tulleita työjärjestyksen määräyksiä sovellettiin valittajan vahingoksi taannehtivasti tilanteisiin, joihin olisi pitänyt soveltaa aikaisempaa työjärjestystä.